**Delegovanie do volebných komisií**

Členom volebnej komisie môže byť ten, kto dovŕšil 18 rokov veku, je spôsobilý na právne úkony a má trvalý pobyt na území Slovenskej republiky.

**Miestna volebná komisia**  
(pre voľby do orgánov samosprávy obcí a samosprávnych krajov)

Do **miestnej volebnej komisie** (ďalej len „miestna volebná komisia“) môže delegovať jedného člena a jedného náhradníka politická strana alebo koalícia, ktorá podáva kandidátnu listinu **pre voľby do obecného zastupiteľstva.**

Do miestnej volebnej komisie **v obciach, v ktorých je utvorený len jeden volebný okrsok** má právo **do 30. augusta 2022 delegovať** jedného člena a jedného náhradníka aj politická strana alebo koalícia, ktorá podala kandidátnu listinu pre voľby do zastupiteľstva samosprávneho kraja vo volebnom obvode, ktorého súčasťou je volebný okrsok, ak v okrskovej volebnej komisii nemá zastúpenie.

**Oznámenie o delegovaní** člena a náhradníka do miestnej volebnej komisie **[**[**vzor oznámenia o delegovaní do miestnej volebnej komisie (DOCX, 18 kB)**](https://www.minv.sk/swift_data/source/verejna_sprava/volby_a_referendum/200_selfgov22/sg22_41tavoso/WSGOV22_DMVK.docx)**] doručí** politická strana alebo koalícia **starostovi obce**  Petrovi Michalkovi v lehote uvedenej v rozhodnutí o vyhlásení volieb (**do 30. augusta 2022**) buď poštou na adresu : Obec Stará Lehota, 916 35 Stará Lehota č. 35 alebo emailom: obec@staralehota.sk